Cîțu: Deficitul bugetar a ajuns la 74 mld. lei, după primele 10 luni, față de 28 mld. lei în aceeași perioada a anului trecut.
Deficitul bugetar a ajuns după primele zece luni la 74,04 miliarde lei, comparativ cu 28 mld. lei în perioada similară a anului trecut. Suma reprezintă 7% din PIB. Anunțul a fost făcut de Florin Cîțu, ministrul de Finanțe.
Deficitul bugetar a ajuns după primele zece luni la 74,04 miliarde lei, adică 7% din PIB, a declarat joi ministrul de Finanţe, Florin Cîţu.Din suma totală, 40,7 miliarde lei, adică 3,88% din PIB, reprezintă sumele care au fost lăsate în economie prin facilităţile fiscale, investiţii şi cheltuieli excepţionale alocate pentru combaterea efectelor epidemiei de COVID-19."Dacă nu aveam cheltuieli excepţionale cauzate de pandemie, în 2020 aveam un deficit bugetar de circa 3% din PIB".Cîţu a mai spus că în octombrie, veniturile din TVA au fost cele mai mari încasate vreodată într-o lună, de 8,5 miliarde lei.Veniturile bugetului general consolidat au însumat 263,48 mld lei în primele zece luni ale anului 2020, cu un avans de 0,9% peste de nivelul încasat în perioada corespunzătoare a anului trecut.Exprimate ca pondere în PIB estimat, veniturile bugetare au înregistrat o creştere de 0,5 puncte procentuale, determinată cu precădere de dinamica veniturilor din fonduri europene.Cheltuielile bugetului general consolidat în sumă de 337,52 mld lei au crescut în termeni nominali cu 16,4% faţă de aceeaşi perioadă a anului precedent.Exprimate ca procent din Produsul Intern Brut, cheltuielile au înregistrat o creştere cu 4,77 puncte procentuale la 32,1% din PIB în 2020.În primele 10 luni ale anului trecut, deficitul bugetar s-a situat la 28,83 miliarde lei, 2,8% din PIB.